Diari Oficial de la Generalitat Valenciana


Sumari del DOGV 9512, del 16-01-2023 (2022/13856)

RESOLUCIÓ de 27 de desembre de 2022, de la Direcció General d'Obres Públiques, Transport i Mobilitat Sostenible, per la qual s'aproven definitivament els expedients d'informació pública i els mapes estratègics de soroll dels grans eixos viaris de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9512

Data del DOGV
:   16-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/13671


Data del document
:   27-12-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * contaminació acústica
    * soroll

RESOLUCIÓ de 27 de desembre de 2022, de la Direcció General d'Obres Públiques, Transport i Mobilitat Sostenible, per la qual s'aproven definitivament els expedients d'informació pública i els mapes estratègics de soroll dels grans eixos viaris de la Generalitat Valenciana. [2022/13875]  
En aplicació de l'assenyalat per la Directiva 2002/49/CE, sobre avaluació i gestió del soroll ambiental, i de conformitat amb el que es disposa en la Llei 37/2003, de 17 de novembre, del soroll, les administracions competents elaboraran i aprovaran mapes estratègics de soroll corresponents a cadascun dels grans eixos viaris.  
En concret, conformement al que es preveu en els articles 4.5.b i 5.4 del Decret 104/2006, de 14 de juliol, del Consell, de planificació i gestió en matèria de contaminació acústica, així com en la disposició final primera del Decret 43/2008, d'11 d'abril, de modificació d'aquell, correspon l'elaboració, revisió i aprovació dels mapes de soroll de les infraestructures viàries, i ferroviàries així com la seua informació al públic, a l'òrgan autonòmic amb competències en matèria d'ordenació d'infraestructures.  
Per Resolució de data 14 de novembre de 2022 d'aquesta direcció general, i de conformitat amb el que es disposa en la Llei 37/2003, de 17 de novembre, del soroll, s'ha sotmés a informació pública per període d'un mes, els Mapes Estratègics de Soroll corresponents a la quarta fase de la Directiva 2002/49/CE del soroll dels grans eixos viaris dependents de la Generalitat Valenciana amb trànsit superior a 3.000.000 vehicles a l'any. Aquesta resolució es va publicar en el Diari Oficial de la Generalitat Valenciana el 23 de novembre de 2022.  
Tal com s'indica en l'informe sobre les al·legacions presentades a la informació pública dels Mapes Estratègics de Soroll corresponents a la quarta fase dels grans eixos viaris dependents de la Generalitat Valenciana de 27 de desembre de 2022, per formar part de les activitats que la subdirecció té assignades, tal com es reflecteix en l'Ordre 2/2021, de 16 de març, de la Conselleria de Política Territorial, Obres Públiques i Mobilitat, per la qual es desplega el Decret 177/2020, de 30 d'octubre, del Consell, pel qual s'aprova el Reglament orgànic i funcional de la Conselleria Política Territorial, Obres Públiques i Mobilitat, el procés d'informació pública no ha rebut al·legacions als Mapes Estratègics de Soroll dels grans eixos viaris.  
  
Per tot això, en virtut de la delegació de competències establida en la Resolució de 23 de juliol de 2019, del conseller de Política Territorial, Obres Públiques i Mobilitat, sobre delegació de l'exercici de competències en determinats òrgans de la Conselleria, resolc:  
  
Primer  
Donar per conclòs el tràmit d'informació pública previst en la Llei 37/2003, de 17 de novembre, relatiu als mapes estratègics de soroll dels grans eixos viaris de la Generalitat Valenciana.  
  
Segon  
Aprovar definitivament els mapes estratègics de soroll dels grans eixos viaris de la Generalitat Valenciana, corresponents a la quarta fase d'aplicació de la Directiva 2002/49/CE, de 25 de juny de 2002, sobre avaluació i gestió del soroll ambiental.  
  
Tercer  
Comunicar aquesta resolució a la Direcció General del Canvi Climàtic i Qualitat Ambiental, a fi que la trasllade al ministeri corresponent.  
  
Quart  
Publicar la present resolució, d'acord amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució, que posa fi a la via administrativa, podrà interposar-se recurs d'alçada davant la secretària autonòmica d'Obres Públiques, Transports i Mobilitat Sostenible en el termini d'un mes, comptat a partir de l'endemà de la notificació, d'acord amb el que estableix l'article 121 i següents de la Llei 39/2015, d'1 d'octubre, del procediment administratiu comú de les administracions públiques.  
  
Cosa que es fa pública per a general coneixement en compliment del que es disposa en l'article 22 de la Llei 37/2003, de 17 de novembre, del soroll.  
  
València, 27 de desembre de 2022.- La directora general d'Obres Públiques, Transports i Mobilitat Sostenible: Roser Obrer Marco.